***ZAPISNIK
18. redne seje Občinskega sveta Občine Turnišče, ki je bila v sredo, 23. 6. 2021, ob 18.00 uri, v prostoru Velike dvorane Občine Turnišče, Štefana Kovača 73, Turnišče***

**Prisotni člani občinskega sveta:** Anton Sep, Igor Flucher, Ivan Prša, Silva Lutar, Suzana Horvat Zver, Tadej Žalik (od 18.06 naprej), Vincenc Litrop, Janja Dominko, Avguštin Kalina, mag. Jožef Slavic, (od 18.11 naprej), Mirko Šarkezi.

**Opravičeno odsotni:** Alenka Gujtman, Robert Tkalčič, Ana Mari Koroša.

**Neopravičeno odsotni:** /

**Prisotni, vabljeni:** Borut Horvat - župan, Boštjan Horvat - občinska uprava, Jožica Litrop – občinska uprava, Melita Olaj – JVIZ OŠ Turnišče, Marija Pucko – JVIZ OŠ Turnišče, snemalec.

Opravičeno odsotni, vabljeni: Iztok Novič – predsednik Nadzornega odbora.

**DNEVNI RED:**

1. *Potrditev zapisnika 17. redne seje Občinskega sveta Občine Turnišče (priloga 1)*
2. *Poročilo župana*
3. *Vprašanja in pobude članic in članov sveta*
4. *Obravnava Odloka o spremembah Odloka o kategorizaciji občinskih cest v občini Turnišče*

*(priloga 2)*

1. *Obravnava Rebalansa proračuna Občine Turnišče za leto 2021 (priloga 3)*
2. *Obravnava sistematizacije delovnih mest za šolsko leto 2021/2021 in Ekonomske cene programa vzgojno- varstvenih storitev za šolsko leto 2021/2022 – JVIZ OŠ Turnišče (priloga 4)*
3. *Obravnava predloga in potrditev članov Razvojnega sveta Pomurske regije 2021 – 2027 (priloga 5)*
4. *Obravnava in potrditev aneksa k najemni pogodbi za fitnes (priloga 6)*
5. *Vloga za prenos parcel na Občino Turnišče (priloga 7)*
6. *Obravnava idejne zasnove za Dom gasilcev, športa in kulture (priloga 8)*
7. *Razno*

Sejo je vodil župan g. Borut Horvat. Seja se je pričela ob 18.00.

Župan je ugotovil, da je ob pričetku seje prisotnih 9 od 14 svetnikov kar pomeni, da je občinski svet sklepčen in lahko nadaljuje z delom.

Župan je odprl razpravo na dnevni red in ker na dnevni red ni bilo pripomb, je dal predlagani dnevni red na glasovanje:

***PREDLOG SKLEPA št. 18r. 1***

***Občinski svet Občine Turnišče potrjuje dnevni red 18. redne seje Občinskega sveta Občine Turnišče v predlagani obliki in vsebini.***

*ZA je glasovalo 9 svetnikov.*

***Sklep je bil soglasno sprejet.***

***Ktč. 1***

***Potrditev zapisnika 17. redne seje Občinskega sveta Občine Turnišče***

*Na zapisnik 17. redne seje ni bilo podanih pripomb, zato je župan dal na glasovanje naslednji:*

***PREDLOG SKLEPA št. 18r. 2***

***Občinski svet Občine Turnišče potrjuje zapisnik 17. redne seje Občinskega sveta Občine Turnišče v predlagani obliki in vsebini.***

*ZA je glasovalo 9 svetnikov.*

***Sklep je bil soglasno sprejet***

***K tč.2
Poročilo župana***

*Pri tej točki sta se ob 18.06 in ob 18.11 seji pridružil g. Tadej Žalik in mag. Jožef Slavic. Na seji je bilo tako prisotnih 11 od 14 svetnikov.*

Župan g. Borut Horvat je podal poročilo za obdobje od 14.5.2021 do 23.6.2021:

* z direktorjem občinske uprave sta se udeležila sestankov na MOP-u in MKGP;
* ogledala sta si čistilno napravo Zreče, ki uporablja isto tehnologijo kot je načrtovana pri nas.

Izvedena dela:

* Javni razpis za gradnjo ceste v Gospodarsko cono Turnišče je bil zaključen, izdan je sklep, čakamo na pravnomočnost sklepa;
* Skupaj z Občino Dobrovnik se pripravlja javni razpis za gradnjo Kolesarske povezave Turnišče - Dobrovnik;
* S strani LAS pri dobrih ljudeh 2020 smo dobili obvestilo o potrditvi vloge, ki smo jo oddali, čakamo še na potrditev Ministrstva za gospodarstvo, razvoj in tehnologijo;
* dela na ureditvi javne razsvetljave v Nedelici so dokončana, v mesecu juliju se predvideva asfaltiranje odsekov zaradi gradnje razsvetljave in ostalih poškodb cestišč po občini;
* dela na gradnji pločnika v Nedelici od kapelice do hišne številke 81 potekajo, naknadno se je ugotovilo, da je nagib ceste ob kapelici v Nedelici napačen in ga je potrebno sanirati (dodatna dela);
* poteka sprememba namembnosti zgornjega dela objekta novega fitnesa, za spodnji del je bilo izdano uporabno dovoljenje;
* poteka gradnja oz. sprememba namembnosti Večnamenskega objekta v vrtec, s potrditvijo rebalansa proračuna se načrtuje gradnjo obeh faz;
* za kolesarsko pot Renkovci - Turnišče je bil izbran izvajalec Pomgrad, čakamo uvedbo le-tega v delo (predvidoma naslednji teden);
* v Renkovcih potekajo dela na pokopališču – zamenjava travne ruše s kamenjem, investicijo vodi KS Renkovci;
* potekajo dela na igrišču z umetno travo, na našo prošnjo je bil podaljšan rok za izvedbo s strani NZS, vgradnja umetne trave bo potekala od 28.6.2021 do 4.7.2021;
* Vzdrževalec državnih cest Pomgrad je v okviru sanacije vozišč preplastil del državne ceste od Gomilic do k.o. Trnje. Po pogovoru z ga. Aljošo Kokot, bi naj preostanek državne ceste do avtoceste obnovili še v letošnjem letu;
* Na mrliški vežici v Turnišču smo zamenjali vhodna vrata v obe vežici – investicija KS Turnišče;
* Ob 30 letnici državnosti smo pripravili virtualno predstavo, pri Čevljarskem muzeju se bo v spomin na obletnico posadila lipa;
* Sodelovali smo na prireditvi Doživimo Pomurje (stojnica in nastop Gomiliških degašev);
* Potekajo postopki za spremembo OPN Občine Turnišče, pridobili smo mnenje MKGP, sektor kmetijstvo in MOP, Direkcije za vode;
* Vlada na predlog MOP pripravlja Uredbo o zaščiti vodnih virov.

***Ktč. 3***

***Vprašanja in pobude članic in članov sveta***

g. Ivan Prša je podal naslednje predloge: popravilu dotrajanih otroških igral na igrišču, odstranitev trave od kapele naprej, ki se zarašča med cesto in robnikom pločnika ter predlog, da se uredi oz. nadaljuje izgradnja pločnika v Nedelici še v dolžini cca 300 m, da bo potem celostno urejena vas.

Župan je odgovoril, da je projekt izgradnje pločnika od lokacije Žižek Slavko do Kovačeve domačije že izdelan. Problem predstavljajo neurejene meje (ograje) in lastništvo. Tobogan na igrišču je bil popravljen, na ostalih igralih (konjički) pa se bo v prihodnje zamenjalo les. Za preglede igral imamo na Občini zadolženo osebo, obvezni letni pregled igral pa se izvaja 1x letno s strani podjetja, ki ima za to certifikat.

g. Anton Sep je predlagal, da župan na eni izmed prihodnjih sej poda informacijo o poteku kazenskega postopka nad nekdanjo uslužbenko občinske uprave. V nadaljevanju je g. Sep podal pobudo, da občinska uprava preveri Odlok o občinskih priznanjih Občine Turnišče iz leta 2005, dopolnitev iz leta 2016 in smiselnost podeljevanja občinskih priznanj dijakom in študentom ob uspešno končanem šolanju. Za ta namen bi bilo potrebno razmisliti o drugi vrsti priznanj. Naslednje vprašanje se je nanašalo na to kdaj se bo pristopilo k dopolnitvi Statuta v delu, ki se nanaša na število članov v komisijah.

Župan je odgovoril, da je kazenski postopek zoper nekdanjo uslužbenko v teku, bila je ena obravnava, ostale so bile preklicane, v postopku nas zastopa odvetnik. Glede prenove Statuta je župan povedal, da se mu zdi primerneje, da se k temu pristopi v jesenskem času. V odloku o podeljevanju občinskih priznanj pa bi se lahko dodalo posebno kategorijo Županova nagrada.

Ga. Suzana Horvat Zver je podala pobudo, da se uredijo talne označbe na parkirišču pred Zdravstveno postajo Turnišče, saj je parkirišče prepogosto zasedeno z avtomobili, ki niso ne od zaposlenih in ne od obiskovalcev. Opaža se, da občani odlagajo smeti v koše pri Zdravstveni postaji Turnišče, ki so namenjeni le zdravstvu.

Župan je odgovoril, da se je pri bivši banki narisalo črte, ampak se kljub temu opaža, da se nedovoljeno parkira. Glede košev se bo preverilo pri upravljavcu ali se lahko zmontira ključavnice.

g. Tadej Žalik je podal predlog, da se uredi oz. asfaltira ozka pot med Ulico Štefana Kovača in Ulico pod logom.

Župan je odgovoril, da se bo pešpot vključilo v plan asfaltiranja cest in v kolikor ne bo šlo letos, pa naslednje leto.

g. Avguštin Kalina je predlagal, da se bolje spremlja kdaj je v vasi pogreb in da se takrat tudi pokosi travo v okolici vežice.

Ga. Silva Lutar je podala pobudo, da se asfaltira oz. preplasti del na parkirišču pred Zdravstveno postajo v Turnišču, ki povezuje parkirišče in šolska igrišča, saj tam pogosto zastaja voda. Dobro bi bilo, da se obenem uredi tudi gramozni del parkirišča ob ograji z Matjašecovimi, v kolikor je lastnina seveda občinska.

***Ktč. 4***

***Obravnava Odloka o spremembah Odloka o kategorizaciji občinskih cest v občini Turnišče***

Župan je predstavil predlog Sprememb odloka o kategorizaciji občinskih cest v občini Turnišče in dodal, da smo od Direkcije RS za infrastrukturo že prejeli pozitivno mnenje h kategorizaciji občinskih cest. K spremembam odloka se je pristopilo, ker se je tekom dela na občinski upravi ugotovilo, da nekaj cest ni bilo vpisanih v odlok, uredila pa se bo tudi določena stičišča cest (na rondojih) in uredilo stike med cestami različnih upravljavcev cest.

Predlog odloka je obravnaval tudiOdbor za prostorsko planiranje in gospodarjenje z nepremičninami, zato je župan predal besedo predsedniku odbora g. Igorju Flucherju, ki je povedal, da je odbor odlok obravnaval in sprejel naslednji sklep

**Odbor za prostorsko planiranje in gospodarjenje z nepremičninami Občine Turnišče se je seznanil s predlogom Odloka o spremembah odloka o kategorizaciji občinskih cest v občini Turnišče in ga daje v obravnavo in potrditev po 6. točki 71. člena Poslovnika - v prvi in drugi obravnavi Občinskemu svetu Občine Turnišče.**

Župan je odprl razpravo. Ker ni bilo razprave je župan dal na glasovanje naslednji sklep

Župan je dal na glasovanje

***PREDLOG SKLEPA št. 18r. 3***

## **Občinski svet Občine Turnišče sprejme Odlok o spremembah Odloka o kategorizaciji občinskih cest v Občini Turnišče v prvi in drugi obravnavi.**

*ZA je glasovalo 11 svetnikov.*

***Sklep je bil soglasno sprejet.***

***Ktč.5***

***Obravnava Rebalansa proračuna Občine Turnišče za leto 2021***

Župan je predstavil vsebino Odloka o rebalansu proračuna Občine Turnišče za leto 2021 in povedal, da so ga obravnavali vsi trije odbori na svoji 7. redni skupni seji odborov dne, 21. 6. 2021.

Po predstavitvi je župan predal besedo predsednikom odborov.

Predsednik Odbora za gospodarstvo varstvo okolja in gospodarske javne službe g. Tadej Žalik je povedal, da je odbor obravnaval Rebalans proračuna Občine Turnišče za leto 2021 in sprejel sklep:

**Odbor za gospodarstvo, varstvo okolja in gospodarske javne službe, se je seznanil z rebalansom proračuna Občine Turnišče za leto 2021 in ga daje v nadaljnjo obravnavo občinskemu svetu.**

Predsednica Odbora za negospodarstvo in javne službe družbenih dejavnosti ga. Silva Lutar je povedala, da je odbor obravnaval Rebalans proračuna Občine Turnišče za leto 2021 in sprejel sklep:

**Odbor za negospodarstvo in javne službe družbenih dejavnosti, se je seznanil z rebalansom proračuna Občine Turnišče za leto 2021 in ga daje v nadaljnjo obravnavo občinskemu svetu.**

Predsednik Odbora za prostorsko planiranje in gospodarjenje z nepremičninami Občine Turnišče g. Igor Flucher je povedal, da je odbor obravnaval Rebalans proračuna Občine Turnišče za leto 2021 in sprejel sklep:

**Odbor za prostorsko planiranje in gospodarjenje z nepremičninami, se je seznanil z rebalansom proračuna Občine Turnišče za leto 2021 in ga daje v nadaljnjo obravnavo občinskemu svetu.**

Župan je odprl razpravo.

V razpravi je sodeloval g. Anton Sep.

Župan je dal predloge sklepov na glasovanje

***PREDLOG SKLEPA št. 18r. 4***

## **Občinski svet sprejme Odlok o rebalansu proračuna Občine Turnišče za leto 2021, v predlaganem besedilu, skupaj z vsemi sprejetimi spremembami in sklepi.**

*ZA je glasovalo 11 svetnikov.*

***Sklep je bil soglasno sprejet.***

***PREDLOG SKLEPA št. 18r. 5***

## **Občinski svet sprejme Načrt ravnanja z nepremičnim premoženjem in načrt pridobivanja nepremičnega premoženja Občine Turnišče za leto 2021 - rebalans, v predlaganem besedilu.**

**II.**

**Občinski svet Občine Turnišče pooblašča župana Boruta Horvata, da lahko nepremičnine kmetijske in gozdne rabe proda po primerljivi tržni ceni (uradne objave na oglasni deski upravne enote) oz. po najmanjši ceni na podlagi ocene vrednosti Geodetske uprave Republike Slovenije.**

*ZA je glasovalo 11 svetnikov.*

***Sklep je bil soglasno sprejet.***

***K tč.6***

***Obravnava sistematizacije delovnih mest za šolsko leto 2021/2021 in Ekonomske cene programa vzgojno- varstvenih storitev za šolsko leto 2021/2022 – JVIZ OŠ Turnišče***

Župan je predal besedo ravnateljici JVIZ OŠ Turnišče ge. Meliti Olaj, ki je predstavila gradivo. Povedala je, da je precej povečan vpis otrok v vrtec, zato se temu primerno dvigajo tudi cene programov ter se prilagaja sistematizacijo delovnih mest.

V nadaljevanju je ga. Marija Pucko predstavila izračun ekonomske cene programov.

Župan je odprl razpravo.

V razpravi so sodelovali: Anton Sep, Tadej Žalik.

Odgovore na zastavljena vprašanja svetnikov je podala ga. ravnateljica Melita Olaj.

Župan je dal na glasovanje naslednje sklepe

***PREDLOG SKLEPA št. 18r. 6***

## Občinski svet Občine Turnišče daje soglasje k predlagani ceni za vrtec – I. starostno obdobje za šolsko leto 2021/2022:

1. Program 9 - urnega varstva za oddelek prvega starostnega obdobja 1-3 let zajema vzgojo in varstvo, dopoldansko malico, kosilo in popoldansko malico. Cena tega programa znaša 478,29 EUR.
2. Program 4 - 6 urnega varstva za oddelek prvega starostnega obdobja zajema vzgojo in varstvo, dopoldansko malico ter kosilo in znaša 430,11 EUR.

|  |  |  |
| --- | --- | --- |
| Veljavna cena | Predlog nove ekonomske cene | Indeks 2:1 |
| 460,86 | 478,29 | 103,78 |

II. Občinski svet Občine Turnišče daje soglasje k predlagani ceni za vrtec – II. starostno obdobje za šolsko leto 2021/2022:

1. Program 9 - urnega varstva za oddelek drugega starostnega obdobja zajema vzgojo in varstvo, dopoldansko malico, kosilo in popoldansko malico. Cena tega programa znaša 389,75 EUR.
2. Program 4 - 6 urnega varstva za oddelek drugega starostnega obdobja zajema vzgojo in varstvo, dopoldansko malico ter kosilo in znaša 350,42 EUR.

|  |  |  |
| --- | --- | --- |
| Veljavna cena | Predlog nove ekonomske cene | Indeks 2:1 |
| 389,75 | 389,75 | 100,00 |

III. Občinski svet Občine Turnišče daje soglasje k predlagani ceni za vrtec – II. starostno obdobje kombinirani oddelek za šolsko leto 2021/2022:

1. Program 9 - urnega varstva za kombinirani oddelek zajema vzgojo in varstvo, dopoldansko malico, kosilo in popoldansko malico. Cena tega programa znaša 403,57 EUR.
2. Program 4 - 6 urnega varstva za oddelek drugega starostnega obdobja zajema vzgojo in varstvo, dopoldansko malico ter kosilo in znaša 362,86 EUR.

|  |  |  |
| --- | --- | --- |
| Veljavna cena | Predlog nove ekonomske cene | Indeks 2:1 |
| 403,57 | 403,57 | 100,00 |

IV. Ta sklep velja z dnem sprejetja. Uporablja pa se od 1. 9. 2021 dalje.

*ZA je glasovalo 11 svetnikov.*

***Sklep je bil soglasno sprejet.***

***PREDLOG SKLEPA št. 18r. 7***

1. Občinski svet Občine Turnišče daje soglasje k predlaganemu obračunavanju odsotnosti otrok:

## Prvi dan otrokove odsotnosti živil ne odračunavamo, razen v času počitnic, ko starši že vnaprej najavijo, da otroka ne bo v vrtec.

* Nadaljnjih 5 delovnih dni, v primeru odsotnosti otroka, odračunavamo stroške živil.
* Za odsotnost otroka nad 6 delovnih dni, se za prvih 5 dni odsotnosti odračunajo živila, nad 5 dni pa se odračunajo oskrbni dnevi s priloženim zdravniškim potrdilom
* Za odsotnost otroka nad enim mesecem (s priloženim zdravniškim potrdilom) se obračuna staršem 25% od deleža plačila po odločbi.
* Staršem, ki med letom izpišejo otroka iz vrtca in ga nato ponovno vpišejo, se zaračunajo stroški začasnega izpisa, ki jim je bilo z odločbo določeno – odstotek od cene programa, znižano za stroške neporabljenih živil. Stroški začasnega izpisa se lahko staršem zaračunajo za obdobje največ dveh mesecev.
* Otroci, ki bodo v mesecu septembru pričeli obiskovati šolo, bodo v primeru izpisa iz vrtca v juliju in avgustu oproščeni plačila. Stroške, zmanjšane za stroške živil, plača Občina Turnišče.
* Starši lahko uveljavijo nadomestilo stroškov enkrat letno v obdobju od 1. julija do 31. avgusta. Nadomestilo stroškov lahko uveljavijo za neprekinjeno odsotnost, ki ne sme biti krajša od enega meseca oziroma daljša od dveh mesecev. Starši plačujejo stroške v višini 40% vrednosti plačila, določenega z odločbo v kateri je opredeljena višina plačila vrtca. Občina bo vrtcu zagotovila sredstva za plačilo razlike med plačilom staršev in ceno programa po metodologiji, znižano za stroške živil.
* V mesecu avgustu, ko vrtec ne obratuje (10 delovnih dni), se staršem, ki ne koristijo nadomestila stroškov za ta mesec, za čas zaprtja vrtca odračunajo oskrbni dnevi. Odračunane stroške staršem, zmanjšane za stroške živil, plača Občina Turnišče.
* Staršem se ob podpisu pogodbe zaračuna akontacija v višini 50,00 EUR, ki se jo poračuna pri prvem obračunu vzgojno-varstvenih storitev.
* Vrtec je dolžan pričeti in končati poslovni čas, ko je izkazana potreba staršev otrok najmanj za dva otroka.
* Najmanjše število otrok za poslovanje vrtca v mesecu juliju in avgustu je vsaj 10% prijavljenih otrok.
* V primeru manjšega števila prijavljenih otrok od 10% imajo starši možnost začasnega izpisa otrok iz vrtca in vpis v drugi vrtec.
* Obratovalni čas vrtca je od ponedeljka do petka od 5.15 do 16.00 ure.

II. Ta sklep velja z dnem sprejetja. Uporablja pa se od 1. 9. 2021 dalje.

*ZA je glasovalo 11 svetnikov.*

***Sklep je bil soglasno sprejet.***

***PREDLOG SKLEPA št. 18r. 8***

1. Občinski svet Občine Turnišče daje soglasje k predlaganemu obratovalnemu času vrtca. Obratovalni čas vrtca je od ponedeljka do petka od 5.15 do 16.00 ure.

II. Ta sklep velja z dnem sprejetja. Uporablja pa se od 1. 9. 2021 dalje.

*ZA je glasovalo 11 svetnikov.*

***Sklep je bil soglasno sprejet.***

***PREDLOG SKLEPA št. 18r. 9***

1. Občinski svet Občine Turnišče daje soglasje k predlogu oddelkov za šolsko leto 2021/2022.

Glede na število vpisanih otrok se otroke razporedi v 7,5 oddelkov in sicer:

* 2 homogena oddelka prvega starostnega obdobja (1 do 2 let; skupaj vpisanih 28 otrok),
* 1 heterogen oddelek prvega starostnega obdobja (1 do 3 let; skupaj vpisanih 12 otrok)
* 1 kombinirani oddelek (2 do 4 let; skupaj vpisanih 19 otrok),
* 1 heterogen oddelek drugega starostnega obdobja (3 do 5 let; skupaj vpisanih 21 otrok),
* 2 heterogena oddelka drugega starostnega obdobja (4 do 6 let; skupaj vpisanih 43 otrok),
* 0,5 homogenega oddelka drugega starostnega obdobja (5 do 6 let; skupaj vpisanih 12 otrok).

V vseh oddelkih je upoštevan fleksibilni normativ (+2 otroka v oddelku).

1. Ta sklep velja z dnem sprejetja. Uporablja pa se od 1. 9. 2021 dalje

*ZA je glasovalo 11 svetnikov.*

***Sklep je bil soglasno sprejet.***

***PREDLOG SKLEPA št. 18r. 10***

1. **Občinski svet Občine Turnišče daje soglasje k predlagani sistematizaciji delovnih mest JVIZ OŠ Turnišče za šolsko leto 2021/22 (oblikovanih 7,5 oddelkov predšolske vzgoje) in dodatnim zaposlitvam kot sled**i:

|  |  |  |  |
| --- | --- | --- | --- |
| **Sistematizirana delovna mesta (šifra delovnega mesta)** | **Deleži delavcev dejanske kadrovske zasedbe 2020/21** | **Deleži delavcev v skladu z normativi** | **Deleži delavcev dejanske kadrovske zasedbe 2021/22** |
| Ravnatelj (B017316) | 0,00 | 0,00 | 0,00 |
| Pomočnik ravnatelja(D037005) | 1,00(0,50 pomočnik ravnatelja, 0,50 vzgojitelj predšolskih otrok) | 1,00(0,50 pomočnik ravnatelja, 0,50 vzgojitelj predšolskih otrok) | 1,00(0,50 pomočnik ravnatelja, 0,50 vzgojitelj predšolskih otrok) |
| Svetovalni delavec (D027026) | 0,23 | 0,25 | 0,25 |
| Vzgojitelj (D037007) | 6,50 | 7,50 | 7,50 |
| Vzgojitelj predšolskih otrok - pomočnik vzgojitelja (D035002) | 8,00(upoštevan ugodnejši normativ +0,02) | 7,98 | 8,00 (upoštevan ugodnejši normativ +0,02) |
| Organizator prehrane(D037001) | 0,13 (upoštevan ugodnejši normativ +0,01) | 0,125 | 0,125 |
| Organizator zdravstveno higienskega režima (D037003) | 0,12 | 0,125 | 0,125 |
| Vzgojitelj oz. delavec za dodatno strokovno pomoč | Po odločbah otrok | Po odločbah otrok | Po odločbah otrok |
| Spremljevalec gibalno oviranih otrok | / | / | / |
| Tajnik VIZ ( J026026) | 0,47 | 0,50 | 0,50 |
| Računovodja (J016027) | 0,47 | 0,50 | 0,50 |
| Kuhar (J034030) | 1,30 | 1,30 | 1,30 |
| Kuhinjski pomočnik (J033008) | 1,27 | 1,30 | 1,30 |
| Perica (J032013) | 0,32 | 0,34 | 0,34 |
| Čistilec (J032001) | 1,00 | 1,33 | 1,33 |
| Hišnik – vzdrževalec (J034020) | 0,39 | 0,42 | 0,42 |
| Skupno število | 21,20 | 22,67 | 22,69 |

1. Ta sklep velja z dnem sprejetja. Uporablja pa se od 1. 9. 2021 dalje.

*ZA je glasovalo 11 svetnikov.*

***Sklep je bil soglasno sprejet.***

*Svetniki so predlagali 10 minutni odmor, seja se je nadaljevala ob 19.20.*

***Ktč. 7***

***Obravnava predloga in potrditev članov Razvojnega sveta Pomurske regije 2021 – 2027***

Župan je v uvodu obrazložil predlog sestave Razvojnega sveta Pomurke regije 2021-2027. Občine iz območja Upravne enote Lendava so se dogovorile, da jih bosta v tem obdobju predstavljala župana Občine Lendava in Velika Polana.

Župan je odprl razpravo.

V razpravi so sodelovali: Tadej Žalik, mag. Jožef Slavic.

Župan je na zastavljeno vprašanje pojasnil, da se sam ni potegoval za eno od prej navedenih mest v obrazložitvi predloga. Prav tako pa je podal odgovor svetniku mag. Jožetu Slavicu o pristojnostih Razvojnega sveta Pomurske regije 2021-2027.

Župan je dal na glasovanje naslednji

***PREDLOG SKLEPA št. 18r. 11***

## **Občinski svet Občine Turnišče potrjuje skupno listo kandidatov za volitve članov Razvojnega sveta Pomurske regije 2021-2027.**

*ZA je glasovalo 11 svetnikov.*

***Sklep je bil soglasno sprejet.***

***Ktč. 8***

***Obravnava in potrditev aneksa k najemni pogodbi za fitnes***

## Župan je povedal, da so svetniki v gradivu prejeli predlog Aneksa k pogodbi o najemu prostora za fitnes. Novi aneks k pogodbi se mora skleniti zaradi nove lokacije fitnesa, ki se je preselil iz Večnamenskega centra v prostore bivše Rodovite. Predlog aneksa je bil poslan ŠD Izziv Pomurje, ki je odgovoril s tremi predlogi.

Župan je povedal, da je vsebino Aneksa in predloge ŠD Izziv Pomurje obravnaval tudi Odbor za prostorsko planiranje in gospodarjenje z nepremičninami zato je besedo predal predsedniku g. Igorju Flucherju, ki je povedal, da je odbor obravnaval predloge in sprejel sklep:

**Odbor za prostorsko planiranje in gospodarjenje z nepremičninami Občine Turnišče se je seznanil s tremi predlogi vsebine Aneksa k najemni pogodbi za najem prostorov za fitnes na naslovu Ulica Štefana Kovača 65 ŠD Izziv Pomurje in predlaga, da Aneks začne veljati z dnem 1. 10. 2021, z mesečno najemnino v višini 200 eur in plačilom stroškov (elektrika, voda, ogrevanje).** Sklep daje v nadaljnjo obravnavo občinskemu svetu.

Župan je odprl razpravo in ker ni bilo razprave, je dal na glasovanje

***PREDLOG SKLEPA št. 18r. 12***

1. ***Občinski svet Občine Turnišče pooblašča župana g. Boruta Horvata, da z najemnikom prostorov fitnesa na lokaciji Turnišče, Ulica Štefana Kovača 65, ŠD Izziv Pomurje sklene predlagani aneks k najemni pogodbi.***
2. ***Aneks se sklene z veljavnostjo od 1. 10. 2021 pa do konca osnovne najemne pogodbe, s tem da vključuje poleg fiksne najemnine še obratovalne stroške električne energije, kurjave ter vode.***

*ZA je glasovalo 11 svetnikov.*

***Sklep je bil soglasno sprejet.***

***Ktč.9***

***Vloga za prenos parcel na Občino Turnišče***

Prošnjo za prenos parcel na Občino Turnišče je predstavil župan in povedal, da je na občinsko upravo prispela pisna prošnja g. Stanislava Horvataza prenos njegovih treh parcel s parc. št. 3255/6, 3255/24 in 3255/9 k.o. Gomilica na Občino Turnišče v zameno, da mu Občina še naprej doplačuje del oskrbe v Zavetišču za brezdomne osebe. G. Stanislavu se je do sedaj plačevalo bivanje v višini 150,00 eur, vendar se je cena zvišala na 200,00 eur. Če bi bil g. Horvat nameščen takoj v Domu za starejše, bi bil znesek doplačila bistveno višji, zato je to za Občino cenejša oblika zagotavljanja institucionalnega varstva.

Župan je povedal, da je vlogo obravnaval tudi Odbor za prostorsko planiranje in gospodarjenje z nepremičninami, zato je predal besedo predsedniku g. Igorju Flucherju, ki je povedal, da je odbor obravnaval vlogo in sprejel sklep:

**Odbor za prostorsko planiranje in gospodarjenje z nepremičninami Občine Turnišče se je seznanil s prošnjo g. Stanislava Horvata za prenos parcel št. 3255/6, 3255/24 in 3255/9 k.o. Gomilica** **na Občino Turnišče v zameno, da mu Občina Turnišče še naprej doplačuje del oskrbe v Zavetišču za brezdomne osebe v Murski Soboti v višini 200 eur in ga daje v obravnavo in potrditev Občinskemu svetu Občine Turnišče.** Sklep daje v nadaljnjo obravnavo občinskemu svetu.

Ker ni bilo razprave je župan dal na glasovanje naslednji

***PREDLOG SKLEPA št. 18r. 13***

1. **Občinski svet Občine Turnišče pooblašča župana g. Boruta Horvata, da sklene ustrezno pogodbo za prenos parcel parcelna št. 3255/6, 3255/24 in 3255/9, vse k.o. Gomilica na Občino Turnišče.**
2. **Občinski svet Občine Turnišče soglaša, da Občina Turnišče v zameno za prenos parcel na občino, krije stroške Zavetišča za brezdomne osebe Murska Sobota za Stanislava Horvata v višji višini.**

*ZA je glasovalo 11 svetnikov.*

***Sklep je bil soglasno sprejet.***

***Ktč.10***

***Obravnava idejne zasnove za Dom gasilcev, športa in kulture***

Župan je povedal, da glede na poslani dopis sosedov zemljišča na Polanščekovi domačiji in predhodnega sestanka s svetniki predlaga, da še enkrat razmislimo o lokaciji Doma gasilcev, športa in kulture. Pove, da je bil opravljen sestanek tako z gasilci kot z člani strelskega društva in da je bil izoblikovan skupni predlog, da se idejna zasnova postavi na drugo lokacijo – to je lokacijo objekta Rodovita v delu kjer so sedaj garaže. Zaradi navedenega je občinska uprava podala predlog in idejno zasnovo za novo lokacijo, ki so ga svetniki prejeli v gradivu. Idejno zasnovo so obravnavali tudi člani PGD Turnišče in SD Štefan Kovač Turnišče, ki so podali izjavo, da se z idejno zasnovo in predvideno lokacijo strinjajo. Prav tako pa so člani PGD Turnišče v vmesnem času pridobili soglasje sosedov – družine Miholič.

Župan je povedal, da je idejno zasnovo obravnaval tudi Odbor za prostorsko planiranje in gospodarjenje z nepremičninami zato je besedo predal predsedniku g. Igorju Flucherju, ki je povedal, da je odbor obravnaval predloge in sprejel sklep:

**Odbor za prostorsko planiranje in gospodarjenje z nepremičninami se je seznanil s predloženo idejno zasnovo za Dom gasilcev, športa in kulture ter ga daje v nadaljnjo obravnavo Občinskemu svetu Občine Turnišče.**

Župan je odprl razpravo in ker ni bilo razprave je dal na glasovanje

***PREDLOG SKLEPA št. 18r. 14***

## **Občinski svet Občine Turnišče se je seznanil z idejno zasnovo Doma gasilcev, športa in kulture in daje soglasje k pričetku postopka pridobitve gradbenega dovoljenja in izdelavo DGD in PZI.**

*ZA je glasovalo 9 svetnikov.*

*VZDRŽANI: 2 člana*

***Sklep je bil sprejet.***

***Ktč.11***

***Razno***

1. **Dopis Komisije za preprečevanje korupcije glede članov v Svetu ustanoviteljic in skupščine v JP Cerop**

Župan je svetnike seznanil z ugotovitvami Komisije za preprečevanje korupcije glede članov v Svetu ustanoviteljic in skupščine v JP Cerop, da župan, ki je predstavnik ustanoviteljice ne more biti član v omenjenih organih, zato se predlaga, da se imenuje nekoga iz občinske uprave t.j. Boštjan Horvat, za namestnika pa Leona Lutarja.

Župan je odprl razpravo, ker ni bilo razprave je dal na glasovanje

***PREDLOG SKLEPA št. 18r. 15***

1. **Občinski svet Občine Turnišče imenuje za člana v Svet ustanoviteljic in v Skupščino Javnega podjetja Center za ravnanje z odpadki Puconci g. Boštjana Horvata, roj. 5.6.1984, Puconci 190/a, direktorja občinske uprave Občine Turnišče, ki predstavlja Občino Turnišče v omenjenima organoma družbe. Za njegovega namestnika pa g. Leona Lutarja, roj. 17.11.1983, Turnišče, Ulica Štefana Kovača 59, zaposlenega v občinski upravi Občine Turnišče.**

**II. Z dnem imenovanja preneha članstvo v Svetu ustanoviteljic in v Skupščini Javnega podjetja Center za ravnanje z odpadki Puconci županu g. Borutu Horvatu.**

*ZA je glasovalo 11 svetnikov.*

***Sklep je bil soglasno sprejet.***

1. **Prošnja ŠD Izziv Pomurje o znižanju najemnine za prostore fitnesa v Turnišču**

Župan je povedal, da je na občinsko upravo prispela prošnja ŠD Izziv Pomurje za znižanje najemnine za prostore fitnesa za 2 meseca zaradi selitve v nove prostore. Oprostitev bi znašala nekje 200 Eur na mesec. Prošnjo je obravnaval tudi Odbor za prostorsko planiranje in gospodarjenje z nepremičninami zato je besedo predal predsedniku g. Igorju Flucherju, ki je povedal, da je odbor obravnaval prošnjo društva in sprejel sklep:

**Odbor za prostorsko planiranje in gospodarjenje z nepremičninami Občine Turnišče je obravnaval prošnjo in sprejel sklep, da se ugodi prošnji ŠD Izziv Pomurje o znižanje mesečne najemnine za obdobje dveh mesecev, pod pogojem predhodnega podpisa Aneksa k Najemni pogodbi** **in ga daje občinskemu svetu v nadaljnjo obravnavo.**

Župan je odprl razpravo. Povedal je, da je bil sklep odbora tak, da se ŠD Izziv Pomurje oprosti plačilo najema prostora za 2 meseca v kolikor najemnik prej podpiše aneks k najemni pogodbi. Sklep velja z dnem podpisa aneksa k najemni pogodbi.

Ker ni bilo razprave je župan dal na glasovanje

***PREDLOG SKLEPA št. 18r. 16***

1. **Občinski svet Občine Turnišče pooblašča župana g. Boruta Horvata, da z najemnikom prostorov fitnesa na lokaciji Turnišče, Ulica Štefana Kovača 65, ŠD Izziv Pomurje sklene predlagani aneks k najemni pogodbi.**
2. **Aneks se sklene z veljavnostjo od 1. 10. 2021 pa do konca osnovne najemne pogodbe, s tem da vključuje poleg fiksne najemnine še obratovalne stroške električne energije, kurjave ter vode*.***

*ZA je glasovalo 11 svetnikov.*

***Sklep je bil soglasno sprejet.***

Ker ni bilo drugih vprašanj in je bil dnevni red izčrpan, je župan zaključil sejo.

***Seja je bila zaključena ob 19.52*.**

Zapisnik je zapisan v skrajšani obliki. Občinska uprava Občine Turnišče hrani celotni zvočni zapis seje.

Zapisala: Župan

Jožica Litrop Borut Horvat